У складу са одредбама чл.10, 11 и 12 Закона о удружењима (Службени лист РС 51/09), на оснивачкој скупштини Удружења Пупиновог слободарског покрета памети, знања, духовности и слоге Србије, одржаној дана 21.01.2021.годine у Beogradu, усвојен је :

**СТАТУТ**

**Удружења грађана
Пупиновог слободарског покрета памети, знања, духовности и слоге Србије**

**Члан 1.**

Пупинов слободарски покрет памети, знања, духовности и слоге Србије (у даљем тексту: Покрет), је добровољно, невладино и непрофитно удружење, основано на неодређено време, ради очувања и јачање слободе грађана и породице, неговања и унапређивања знања у свим областима економије, индустрије, привреде, правних аката, културе, образовања, религије, духовности, здравља и животне средине народа Србије.

**Члан 2.**

Циљеви Покрета су:

* Свеобухватна промена наше народне базе, почев од система традиционалних моралних вредности, патријархалности, духовности и свих људских врлина. Стварање прихватљивог система вредности, заснованог на моралу. Подизање ауторитета породице кроз промоцију очувања и јачања породичних вредности и повећања наталитета, као највишег циља.
* Јачање осећаја народних врлина и љубави према породици, историјском памћењу и љубави према својој земљи.
* Унапређење физичког, менталног и духовног здравља народа.
* Чување и унапређење природног, културног и етнолошког наслеђа.
* Залагање против постојећег стања материјалног и духовног сиромаштва у нашем друштву.
* Залагањем против свих порока, болести зависности, секти и свих активности, које доприносе паду духовно моралних вредности друштва.
* Залагање да очувамо наше природне ресурсе, рудна блага, реке, шуме бањске и природне воде за пиће, учешће у пројектима за очување свих капацитета природних богатстава наше земље. Подршка пројектима одрживог развоја, заштите животне средине, очување јавних добара, развој еколошке свести и културе.
* Залагање за нашу будућност у унапређењу наших енергетских ресурса.
* Развој културе, спорта, образовања, науке и укупног стваралаштва, као и хуманитарног деловања. Учешће у креирању и развоју стручних, едукативних, културних, еколошких, духовних и спортских активности народа.
* Сарадња са свим образовним, здравственим, верским и хуманитарним организацијама, институцијама и установама у складу са мисијом и визијом Покрета.
* Залагање за повратак свих у расејању и стварање услова за њихово укључивање у рад заједнице.
* Рад са младима у домену организовања младих у складу са циљевима Покрета и договореним смерницама сарадње са другим удружењима, која су опредељена својим статутом за ову делатност у складу са Законом о младима.
* Обављање услуга саветовања у домену израде пројектне документације и постављање разлишитих пројеката из домена одрживог развоја.

**Члан 3.**

Ради оствривања својих циљева Покрет се залаже за:

1. окупљање и организовање стручних лица из друштвених, природних и инжињерских области, ради израде програма и пројеката за сталну едукацију грађана у земљи и расејању.
2. окупљање и организовање стручних лица из области здравствене и социјалне политике, ради унапређења социјалне и здравствене заштите у друштву.
3. окупљање и организовање стручних лица из области економије, ради израде програма едукације и промовисања домаћих економских потенцијала за развој и бољитак свих грађана.
4. окупљање и организовање размене писаца, сликара (уметника уопште) у земљи и иностранству.
5. организовање формирања интерних фондова за стипендирање младих и талената уопште.
6. залаже се за окупљање стручних лица из Србије и из расејања и њихово укључивање у програм заједничких циљева.
7. објављивање часописа, публикација, брошура и сличних издања у циљу информисања чланства и јавности о предлозима и оствареним циљевима Покрета.
8. предлагање чланова Покрета за друштвена, стручна и друга признања.
9. организовање, стручних скупова, саветовања, конференција, семинара и других облика едукације и информисања, самостално, или у заједници са другим организацијама у земљи и иностранству.
10. прикупљање и обраду научне и стручне литературе у области културног и економског развоја друштва.
11. сарадњу са универзитетима, школама, стручним установама, организовање просветних радника и обучених волонтера за рад на едукацији становништва у развоју еколошке и друштвене свести.
12. организовањем волонтерских акција за заштиту природних и људских ресурса.
13. формирање и окупљање хуманитарних организација, организовањем хуманитарних акција и фондација.

**Члан 4.**

**Назив Удружења је:** ” Пупинов слободарски покрет памети, знања, духовности и слоге Србије ”

**Скраћени назив је:** ”Пупинов слободарски покрет духовности Слога”

**Радни назив :** ”Пупинов покрет Слога”

**Назив Покрета на енглеском језику је:** “ Pupin's freedom movement of the mind, knowledge, spirituality and harmony of Serbia ”

**Покрет има седиште у :**

улица Булевар ЈНА број 160Р, 11222 Београд

Покрет своју делатност остварује на територији Републике Србије, као и у иностранству.

**Члан 5.**

Члан Покрета може бити свако пунолетно лице које прихвата Статут Покрета и поднесе пријаву за учлањење. Члан може бити свако честито, морално и некопромитовано лице. Чланови Покрета могу да буду и друга Удружења грађана и Покрети који прихвате Статут Покрета. Малолетно лице са навршених 16. година живота може се учланити у Покрета уз прилагање оверене пријаве и изјаве његовог законског заступника о давању сагласности.

**Члан 6.**

Одлука о пријему у чланство Покрета се добија чланском картом и попуњеном приступницом. Члан може иступити из чланства давањем писане изјаве о иступању. За иступање малолетног лица није потребна сагласност законског заступника.

Чланство у Покрету може престати због дуже неактивности члана, непоштовања одредаби овог статута или нарушавања угледа Покрета.

Одлуку о престанку чланства доноси Скупштина, Управни одбор или Извршни одбор на предлог било ког Тела Покрета. Члану се мора омогућити да се писано или усмено изјасни о разлозима због којих је поднет предлог за доношење одлуке о престанку његовог чланства у Покрету.

**Члан 7.**

Члан Покрета има право да:

1. Равноправно са другим члановима учествује у остваривању циљева Покрета.
2. Непосредно да учествује на Скупштини, као и преко органа Покрета.
3. Бира и буде биран у органе Покрета.
4. Буде благовремено и потпуно информисан о раду и активностима Покрета.

Малолетни члан Покрета има права из тач. 1. и 4. става 1 овог члана. Малолетни члан са навршених 16 година може присуствовати седници Скупштине и учествовати у расправи, без права гласа.

Члан Покрета је дужан да:

       1. Активно доприноси остваривању циљева Покрета.

       2. Учествује у активностима Покрета, у складу са интересовањем

       3. Обавља и друге послове које му повери одбор у надлежности.

Члан Покрета има право да добије помоћ и заштиту од Покрета уколико је угрожен због обављања активности у вези са Покретом. Помоћ и заштиту пружа Извршни или Управни одбор преко одговарајуће комисије.

**Члан 8.**

Органи Покрета су они органи чија се надлежност простире на целој територији Републике Србије и у иностранству :

Органи Покрета су:

   – Скупштина,

   – Управни Одбор,

   – Надзорни Одбор,

   – Одбор за дијаспору - Срби у свету,

   – Струковни одбори,

   – Регионални одбори и

   – Пропагандни савет- портпарол управног одбора.

**Члан 9.**

Скупштину чине делегати по функцији и изабрани делегати. Делегати по функцији су: сви чланови Управног одбора, Надзорног одбора као и сви чланови стручних савета који су чланови Покрета.

Изабране делегате делегирају општински, регионални одбори Покрета, као и удружења/покрети која су у савезу са Покретом.

Број делегата које општински, регионални одбори или удружења могу делегирати, одређује Управни одбор, водећи рачуна о броју, а најмање један по општини, региону или удружењу тј. покрету.

Сваки делегат може имати два своја заменика и само један од њих има право да гласа на Скупштини.

**Члан 10.**

Скупштина се редовно састаје једном годишње. Ванредна седница Скупштине може се заказати на образложени предлог Управног или Надзорног одбора, као и на иницијативу најмање једне трећине чланова скупштине. Иницатива се подноси Управном и Надзорном одбору у писаном облику и у њој се морају навести питања чије се разматрање предлаже.

Седницу скупштине сазива и предводи председник Управног одбора, писаним обавештењем о месту и времену одржавања скупштине и предлогу дневног реда.

Скупштина:

1. Доноси план и програм рада,

2. Усваја Статут, као и измене и допуне Статута,

3. Усваја друге опште акте Покрета,

4. Бира и разрешава чланове Надзорног Одбора, на предлог Управног Одбора.

5. Разматра и усваја, најмање једном годишње, извештај свих одбора,

6. Разматра и усваја финансијски план и извештај,

7. Одлучује о статусним променама и престанку рада Покрета.

Скупштина пуноправно одлучује ако је присутна најмање половина (50% плус 1) чланова са правом гласа.

Гласање се може вршити искључиво већинским гласањем, као и путем видеа или телефноског састанка/конференције.

Скупштина одлучује већином гласова присутних чланова. За одлуке о променама Статута и престанку рада Покрета неопходна је двотрећинска већина гласова присутних чланова.

**Члан 11.**

Управни Одбор је контролни орган Покрета, који се базира искључиво на одржавању правца деловања Покрета.

Чланови Управног Одбора су оснивачи Покрета као и она лица која су изгласана да постану део Управног Одбора.

Управни Одбор може по хитном поступку да разреши било ког члана Надзорног Одбора и постави привременог члана, док не буде изабран нови на редовној или вандредној Скупштини.

Упрани Одбор из редова својих чланова бира председника и заменика председника.

Управни Одбор, има број чланова које се може повећавати или смањивати по потребама и залагању Покрета, а то се врши искључиво већинским гласањем усмено, писмено, путем видеа или телефноског састанка/конференције, као и електрноским путем (email). Најмањи број чланова је 3.

Управни Одбор пуноважно одлучује ако је присутна најмање једна половина чланова (50% плус 1), а одлуке доноси већином гласова својих чланова.

**Члан 12.**

Стручни и регионални одбори се старају о спровођењу циљева Покрета који су утврђени овим Статутом.

Председник Управног одбора заступа Покрет у правном промету и има права и дужности финансијског налогодавца. Заменикa председника, техничког секретара, као и остале чланове за нормално функционисање Покрета, бира Управни Одбор и његови чланови.

Изабрани члан Управног одбора у одсуству председника је овлашћен да заступа Покрет и потписује сва финансијска и новчана документа у име Покрета.

Управни одбор:

     1. Руководи радом Покрета између две седнице Скупштине и доноси одлуке ради остварења циљева Покрета.

     2. Организује редовно обављање делатности Покрета.

     3. Поверава посебне послове појединим члановима Покрета.

     4. Доноси финансијске одлуке.

     5. Одлучује о покретању поступка за накнаду штете у случајевима из члана 25. став 2. Закона о удружењима и по потреби, одређује посебног заступника Покрета за тај поступак.

     6. Одлучује о другим питањима за која нису, законом или овим статутом, овлашћени други органи Покрета.

Извршни одбор пуноважно одлучује ако је присутна најмање једна половина чланова (50% плус 1), а одлуке доноси већином гласова својих чланова.

**Члан 13.**

Надзорни одбор контролише финансијско пословање Покрета, као и спровођење циљева и о уоченим неправилностима, без одлагања, обавештава Управни одбор.

Надзорни одбор има 3 (три) или више чланова које бира Скупштина, на предлог Управног Одбора. Мандат чланова траје четири године и могу бити поново бирани.

**Члан 14.**

Рад Покрета је јаван. Управни Одбор се стара о редовном обавештавању чланства и јавности о раду и активностима Покрета, непосредно или путем интерних публикација, односно путем саопштења за јавност, или на други примерени начин. Годишњи обрачуни и извештаји о активности Покрета подносе се члановима на седници скупштине Покрета.

**Члан 15.**

Ради остварења својих циљева, Покрет успоставља контакте и сарађује са другим удружењима/покретима и организацијама у земљи и иностранству у складу са програмом.

Ступањем у савез или сарадњу са било којим удружењем/покретом/ организацијом мора бити обавештен Управни Одбор са свим његовим члановима и сви чланови Управног Одбора се морају изјаснити да ли су за савез или сарадњу.

Принцип гласања је пуноважно ако је присутно најмање једна половина чланова (50% плус 1), а одлуке доноси већином гласова својих чланова.

Покрет може да ступа у савезе удружења/покрета и приступи међународним удружењима/покретима, о чему одлуку доноси Извршни и/или Управни Одбор.

Покрет може да оснива своје Одборе на територији Републике Србије о чему одлуку доноси Управни и/или Извршни одбор Покрета.

**Члан 16.**

Средства за рад Покрета се обезбеђују из добровољних прилога чланова Покрета, правних и физичких лица, донација, поклона, финансијских субвенција, камате на улоге, закупнине и других извора у складу са Законом.

Покрет може прибављати средства и од котизације за семинаре и друге облике образовања у областима у којима остварује своје циљеве, као и од уступања својих публикација и од других облика сродних консултантских делатности.

**Члан 17.**

Покрет прибавља средства обављајући привредну и трговинску делатност.

Покрет може почети са непосредним обављањем ове делатности тек након извршеног уписа у Регистар привредних субјеката.

Добит остварена на начин из става 1. овог члана може се користити искључиво за остваривање циљева Покрета, укључујући и трошкове редовног рада Покрета и сопствено учешће у финансирању одређених пројеката.

Покрет има свој текући динарски и девизни рачун.

**Члан 18.**

Покрет престаје са радом одлуком Управног Одбора, када потврдом Скупштине Покрета, престану услови за остваривање циљева Покрета, као и у другим случајевима предвиђеним Законом.

**Члан 19.**

Председник Управног Одбора је дужан да у року од 15 дана од дана престанка рада Покрета о томе извести надлежни орган код кога се води Регистар Удружења.

У случају престанка рада Покрета, прималац имовине Покрета биће домаће непрофитно правно лице које има исте или сличне циљеве, а које ће бити именовано одлуком Управног Одбора.

**Члан 20.**

Покрет има печат округлог облика, пречника 50 мм са исписаним текстом:

Пупинов слободарски покрет памети, знања, духовности и слоге Србије

Штамбиљ Покрета је округлог облика са кружним текстом на вањском рубу:

Пупинов слободарски покрет памети, знања, духовности и слоге Србије

Лого је кружног облика.



**Члан 21.**

На сва питања која нису регулисана овим статутом непосредно ће се примењивати одредбе Закона о удружењима/покретима.

**Члан 22.**

Овај Статут ступа на снагу наредног дана од дана усвајања на седници Скупштине Покрета.

У Београду 23-02-2021